CELEX: 62007CB0503
Language: el
Date: 2008-04-08 00:00:00
Title: Υπόθεση C-503/07 P: Διάταξη του Δικαστηρίου της 8ης Απριλίου 2008 — Saint-Gobain Glass Deutschland GmbH κατά Fels-Werke GmbH, Spenner-Zement GmbH & Co. KG και Επιτροπής των Ευρωπαϊκών Κοινοτήτων (Αίτηση αναιρέσεως — Οδηγία 2003/87/ΕΚ — Σύστημα εμπορίας δικαιωμάτων εκπομπής αερίων θερμοκηπίου — Πρόληψη και μείωση της ρυπάνσεως — Ομοσπονδιακή Δημοκρατία της Γερμανίας — Κατανομή δικαιωμάτων — Περίοδος εμπορίας 2008/2012 — Προϋποθέσεις — Ατομική κατανομή — Απαράδεκτο — Δικαίωμα δικαστικής ακροάσεως — Δικαίωμα για δίκαιη δίκη)

7.6.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 142/10
            
         Διάταξη του Δικαστηρίου της 8ης Απριλίου 2008 — Saint-Gobain Glass Deutschland GmbH κατά Fels-Werke GmbH, Spenner-Zement GmbH & Co. KG και Επιτροπής των Ευρωπαϊκών Κοινοτήτων
   (Υπόθεση C-503/07 P) (1)
   
   (Αίτηση αναιρέσεως - Οδηγία 2003/87/ΕΚ - Σύστημα εμπορίας δικαιωμάτων εκπομπής αερίων θερμοκηπίου - Πρόληψη και μείωση της ρυπάνσεως - Ομοσπονδιακή Δημοκρατία της Γερμανίας - Κατανομή δικαιωμάτων - Περίοδος εμπορίας 2008/2012 - Προϋποθέσεις - Ατομική κατανομή - Απαράδεκτο - Δικαίωμα δικαστικής ακροάσεως - Δικαίωμα για δίκαιη δίκη)
   (2008/C 142/15)
   Γλώσσα διαδικασίας: η γερμανική
   Διάδικοι
   
      Αναιρεσείουσα: Saint-Gobain Glass Deutschland GmbH (εκπρόσωποι: H. Posser και S. Altenschmidt, Rechtsanwälte)
   
      Αντίδικοι κατ' αναίρεση: Fels-Werke GmbH, Spenner-Zement GmbH & Co. KG, Επιτροπή των Ευρωπαϊκών Κοινοτήτων (εκπρόσωπος: U. Wölker)
   Αντικείμενο της υποθέσεως
   Αίτηση αναιρέσεως κατά της διατάξεως του Πρωτοδικείου (τρίτο τμήμα) της 11ης Σεπτεμβρίου 2007, T 28/07, Fels-Werke κ.λπ. κατά Επιτροπής, με την οποία το Πρωτοδικείο απέρριψε ως απαράδεκτη την προσφυγή περί μερικής ακυρώσεως της αποφάσεως της Επιτροπής, της 29ης Νοεμβρίου 2006, για το εθνικό σχέδιο κατανομής δικαιωμάτων εκπομπής αερίων θερμοκηπίου, που κοινοποιήθηκε από την Ομοσπονδιακή Δημοκρατία της Γερμανίας για την περίοδο 2008-2012, σύμφωνα με την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ L 275, σ. 32) — Απαίτηση βάσει της οποίας η προσβαλλόμενη απόφαση πρέπει να αφορά ατομικά τον προσφεύγοντα — Δικαίωμα δικαστικής ακροάσεως και δικαίωμα σε δίκαιη δίκη
   Διατακτικό της διατάξεως
   Το Δικαστήριο διατάσσει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει τη Saint-Gobain Glass Deutschland GmbH στα δικαστικά έξοδα.
            
         
      (1)  ΕΕ C 64 της 8.3.2008.